**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 07 /11/2024**

**Αριθ. Πρωτ. 22550**

**ΑΠΟΣΠΑΣΜΑ**

# Από το πρακτικό της αριθμ. 38ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **402**

**Έγκριση της αριθ. 101/2024 με αρ.πρωτ.: 22125/1-11-2024 Οικονομικής - Τεχνικής Μελέτης** **του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων με τίτλο: "ΥΠΗΡΕΣΙΕΣ ΔΙΑΧΕΙΡΙΣΗΣ, ΠΕΡΙΘΑΛΨΗΣ, ΠΕΡΙΣΥΛΛΟΓΗΣ ΚΑΙ ΠΡΟΣΩΡΙΝΗΣ ΦΙΛΟΞΕΝΙΑΣ ΑΔΕΣΠΟΤΩΝ ΖΩΩΝ ΣΤΟ ΔΙΑΔΗΜΟΤΙΚΟ ΚΑΤΑΦΥΓΙΟ ΤΩΝ ΔΗΜΩΝ ΛΕΒΑΔΕΩΝ, ΟΡΧΟΜΕΝΟΥ ΚΑΙ ΑΛΙΑΡΤΟΥ – ΘΕΣΠΙΕΩΝ", προϋπολογισμού 147.092,48€.**

Στη Λιβαδειά σήμερα 06η Νοεμβρίου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 22169/01-11-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

ήταν παρόντα 6 (έξι) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος (Πρόεδρος) 1.Ταγκαλέγκας Ιωάννης

2. Τουμαράς Βασίλειος Αν και είχε νόμιμα προσκληθεί

3. Αγνιάδης Παναγιώτης

4. Καλλιαντάσης Χρήστος

5. Παπαβασιλείου Αικατερίνη

6. Μίχας Δημήτριος

Ο Πρόεδρος της Δημοτικής Επιτροπής εισηγούμενος το 2ο θέμα της ημερήσιας διάταξης έθεσε υπόψη των μελών το υπ΄αριθμ. πρωτ. 22161/01-11-2024 έγγραφο του Γραφείου Δημάρχου του Δήμου Λεβαδέων , στο οποίο αναφέρονται τα ακόλουθα :

*Η υπ΄αριθμ. 101-2024 με Αριθ. Πρωτ.: 22125/ 1-11-2024 Οικονομική – Τεχνική μελέτη συνολικού προϋπολογισμού 147.092,48€ αφορά «Υπηρεσιές διαχείρισης, περίθαλψης περισυλλογής και προσωρινής φιλοξενίας αδέσποτων ζώων στο Διαδημοτικό Καταφύγιο Των Δήμων Λεβαδέων, Ορχομενού και Αλιάρτου – Θεσπιέων», για χρονικό διάστημα δώδεκα (12) μηνών, στο πλαίσιο Κατασκευής Εγκατάστασης Καταφυγίου Αδέσποτων Ζώων (ενδιαίτημα σκύλων) και λειτουργίας αυτού με Σύμβαση Διαδημοτικής Συνεργασίας του Δήμου Λεβαδέων, του Δήμου Αλιάρτου- Θεσπιέων και του Δήμου Ορχομενού.*

*Η παρούσα μελέτη που συντάχθηκε από το Αυτοτελές Τμήμα Τοπικής Οικονομικής Ανάπτυξης του Δήμου Λεβαδέων αποτελεί προϋπόθεση για την έγκριση και υπογραφή της ΣΥΜΒΑΣΗΣ ΔΙΑΔΗΜΟΤΙΚΗΣ ΣΥΝΕΡΓΑΣΙΑΣ (σύμφωνα με το Άρθρο 99 Ν. 3852/2010) με αντικείμενο:*

***«Κατασκευή και λειτουργία καταφυγίου αδέσποτων ζώων (ενδιαίτημα σκύλων), στο πλαίσιο Διαδημοτικής Συνεργασίας του Δήμου Λεβαδέων, του Δήμου*** ***Αλιάρτου - Θεσπιέων και του Δήμου*** ***Ορχομενού».***

***Με το νόμο 4830/2021 (ΦΕΚ 169/Α’/17-9-2021)*** *«Νέο πλαίσιο για την ευζωία των ζώων συντροφιάς – Πρόγραμμα «ΑΡΓΟΣ» ορίστηκε νέο κανονιστικό πλαίσιο για τη διαχείριση των αδέσποτων ζώων συντροφιάς και* ***σύμφωνα με το Άρθρο 10:*** *«Οι δήμοι υποχρεούνται να διαθέτουν ολοκληρωμένο επιχειρησιακό πρόγραμμα διαχείρισης των αδέσποτων ζώων, σύμφωνα με την παρ. 2 του άρθρου 3, το οποίο περιλαμβάνει κατ’ ελάχιστον σε δωδεκάμηνη βάση: (α) την περισυλλογή, (β) την παροχή κτηνιατρικής περίθαλψης, (γ) την ηλεκτρονική σήμανση και την καταγραφή στο ΕΜΖΣ, (δ) τη στείρωση, (ε) την εύρεση αναδόχου και (στ) την υιοθεσία τους. Η αρμοδιότητα αυτή μπορεί να ασκείται και από συνδέσμους δήμων και διαδημοτικές συνεργασίες»*

*και «Κάθε δήμος υποχρεούται να λαμβάνει κάθε αναγκαίο μέτρο για την αντιμετώπιση, με κατάλληλο τρόπο, των αναγκών φιλοξενίας, προσωρινής διαμονής, περίθαλψης και εν γένει φροντίδας των αδέσποτων ζώων συντροφιάς, είτε με τη δημιουργία και λειτουργία τουλάχιστον ενός (1) καταφυγίου από τον ίδιο τον δήμο ή στο πλαίσιο συνεργασίας με άλλους δήμους»*

***Σύμφωνα με το χρονοδιάγραμμα κατασκευής του έργου το Διαδημοτικό Καταφύγιο Αδέσποτων Ζώων αναμένεται να ολοκληρωθεί και να ξεκινήσει τη λειτουργία του τον Δεκέμβριου του 2025.***

*Οι εργασίες και προμήθειες έχουν χωριστεί σε εννιά (9) ομάδες:*

1. *Εργασίες Λειτουργίας Διαδημοτικού Καταφυγίου*
2. *Κτηνιατρικές Εργασίες Διαδημοτικού Καταφυγίου*
3. *Εργασίες Απολύμανσης Χώρων Διαδημοτικού Καταφυγίου*
4. *Προμήθεια: (α) ποσότητας πάστας ηρέμησης και (β) δύο (2) αναγνωστών – σαρωτών ηλεκτρονικής σήμανσης αδέσποτων ζώων συντροφιάς*
5. *Προμήθεια Τροφών για ζώα συντροφιάς (ανήλικα & ενήλικα σκυλιά) Διαδημοτικού Καταφυγίου*
6. *Προμήθεια Ιστοσελίδας στο Διαδίκτυο του Διαδημοτικού Καταφυγίου*
7. *Προμήθεια Πληροφορικού Συστήματος Παρακολούθησης και Ελέγχου του Διαδημοτικού Καταφυγίου*
8. *Εργασίες Εντοπισμού, Περισυλλογής και Μεταφοράς Αδέσποτων Ζώων Συντροφιάς*
9. *Δαπάνη Οργανισμών Κοινής Ωφέλειας (Ρεύμα, Νερό, Τηλεφωνία – Internet) για τη λειτουργία του Διαδημοτικού Καταφυγίου*

***Ο προϋπολογισμός της ανωτέρω μελέτης ανέρχεται στο ποσό των 147.092,48€ (συμπεριλαμβανομένου ΦΠΑ 24 %)***

***Εισηγούμεθα***

*Την έγκριση της αριθ. 101-2024 με Αριθ. Πρωτ.: 22125/ 1-11-2024 Οικονομικής – Τεχνικής Μελέτης του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων με τίτλο: "ΥΠΗΡΕΣΙΕΣ ΔΙΑΧΕΙΡΙΣΗΣ, ΠΕΡΙΘΑΛΨΗΣ, ΠΕΡΙΣΥΛΛΟΓΗΣ ΚΑΙ ΠΡΟΣΩΡΙΝΗΣ ΦΙΛΟΞΕΝΙΑΣ ΑΔΕΣΠΟΤΩΝ ΖΩΩΝ ΣΤΟ ΔΙΑΔΗΜΟΤΙΚΟ ΚΑΤΑΦΥΓΙΟ ΤΩΝ ΔΗΜΩΝ ΛΕΒΑΔΕΩΝ, ΟΡΧΟΜΕΝΟΥ ΚΑΙ ΑΛΙΑΡΤΟΥ – ΘΕΣΠΙΕΩΝ", προϋπολογισμού 147.092,48€.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Την με αριθμ. 101-2024 με Αριθ. Πρωτ.: 22125/ 1-11-2024 Οικονομική – Τεχνική μελέτη συνολικού προϋπολογισμού 147.092,48€

-Τις διατάξεις του Ν. 4830/2021 (ΦΕΚ 169/Α/18-9-2021): «Νέο πλαίσιο για την ευζωία ζώων συντροφιάς – Πρόγραμμα ΑΡΓΟΣ και λοιπές διατάξεις» όπως ισχύει

- Το με αριθ. πρωτ. 22161/05-11-2024 έγγραφο του Γραφείου Δημάρχου

- Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την αριθ. 101-2024 με αριθ. πρωτ.: 22125/01-11-2024 Οικονομική – Τεχνική μελέτη του Αυτοτελούς Τμήματος Τοπικής Οικονομικής Ανάπτυξης του Δήμου Λεβαδέων με τίτλο: "ΥΠΗΡΕΣΙΕΣ ΔΙΑΧΕΙΡΙΣΗΣ, ΠΕΡΙΘΑΛΨΗΣ, ΠΕΡΙΣΥΛΛΟΓΗΣ ΚΑΙ ΠΡΟΣΩΡΙΝΗΣ ΦΙΛΟΞΕΝΙΑΣ ΑΔΕΣΠΟΤΩΝ ΖΩΩΝ ΣΤΟ ΔΙΑΔΗΜΟΤΙΚΟ ΚΑΤΑΦΥΓΙΟ ΤΩΝ ΔΗΜΩΝ ΛΕΒΑΔΕΩΝ, ΟΡΧΟΜΕΝΟΥ ΚΑΙ ΑΛΙΑΡΤΟΥ – ΘΕΣΠΙΕΩΝ", προϋπολογισμού 147.092,48€ , οποία και αποτελεί συνημμένο μέρος της παρούσας.

. **Η παρούσα απόφαση πήρε αριθμό 402 /2024.**

**Ο ΠΡΟΕΔΡΟΣ**

**ΔΗΜΗΤΡΙΟΣ Κ. ΚΑΡΑΜΑΝΗΣ**

**ΤΑ ΜΕΛΗ**

1. Τουμαράς Βασίλειος

2 Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

5. Μίχας Δημήτριος

.

ΠΙΣΤΟ ΑΠΟΣΠΑΣΜΑ

Λιβαδειά 07 -11-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ